C 157/10
HU
Az Európai Unió Hivatalos Lapja
2023.5.3.
42. sürgeti a jövőbeli spanyol elnökséget, hogy szervezzen magas szintű vitát a fenntartható fejlődési célok időben történő végrehajtásához uniós szinten szükséges lendületről.
Ennek a vitának az Általános Ügyek Tanácsában, miniszteri szinten kell zajlania, és egyértelmű jelzést kell küldenie az Európai Bizottság felé a fenntartható fejlődési célok fontosságáról; Kihívások és a további teendők
43. hangsúlyozza, hogy jobban össze kell kapcsolni a fenntartható fejlődési célokat és a nemzeti helyreállítási és rezilienciaépítési terveket, mivel a városok és régiók 47 %-a számára (7) a finanszírozás jelenti a fenntartható fejlődési célok végrehajtása előtt álló fő akadályt, és a Helyreállítási és Rezilienciaépítési Eszközből még mindig 225 milliárd EUR áll a tagállamok rendelkezésére; 44. ösztönzi továbbá valamennyi kormányzati szintet, hogy a finanszírozási hiány kezelése érdekében érvényesítsék a fenntartható fejlődési célokat a költségvetésükben és pénzügyi eszközeikben; 45. hangsúlyozza a képzési és kapacitásépítési tevékenységek fejlesztéséhez nyújtott uniós támogatás fontosságát, mivel a kapacitás – a készségek és a személyzet tekintetében egyaránt – a városok és régiók 44 %-a számára kihívást jelent (8); 46. arra kéri a kis- és középvállalkozásokat (kkv-k), hogy dolgozzanak ki és hajtsanak végre fenntarthatósági stratégiákat, mivel jelenleg mindössze 24 %-uk rendelkezik konkrét tervekkel szénlábnyomuk csökkentésére (9).
Hangsúlyozza, hogy ebben támogatni kell a kkv-kat, és európai, nemzeti, regionális és helyi szinten meg kell erősíteni az idevonatkozó intézkedéseket; 47. jobb és strukturáltabb koordinációt szorgalmaz a kormányzati szintek között.
Ennek kapcsán az EU-nak jó példával kell elöl járnia, többek között az európai szemeszter inkluzívabb irányítása és az érdekelt felekkel a fenntartható fejlődési célokról folytatott strukturált párbeszéd révén; 48. kéri, hogy az uniós intézmények vállaljanak nagyobb vezető szerepet a fenntartható fejlődési célokról szóló kommunikációban.
Nem minden érdekelt fél ismeri a keretet, és ha uniós és nemzeti szinten kiemelten kezelik a fenntartható fejlődési célokat, az minden szinten segítheti a politikai elkötelezettség megerősítését, és tovább növelheti a fenntartható fejlődési célokkal kapcsolatos helyi tudatosságot; 49. javasolja, hogy az OECD ajánlásai alapján a fenntartható fejlődési célokat alapul véve kezeljék prioritásként a szociális jogok európai pillérének végrehajtását, valamint a szociálisan hátrányos helyzetű csoportoknak nyújtott szociális és közösségi szolgáltatások javítását, ösztönözzék az épületek dekarbonizációját, bővítsék a kerékpárosok, gyalogosok és elektromos járművek rendelkezésére álló fenntartható infrastruktúrát, valamint fokozzák az érdekelt felek részvételét a fenntartható fejlődési célok helyreállítást szolgáló lokalizálásában; 50. úgy véli, hogy a zöld megállapodás végrehajtásához hozzájáruló zöld taxonómiát kiegészítve az Európai Bizottságnak sürgősen javaslatot kell tennie egy szociális taxonómia létrehozására.
Szociális taxonómia nélkül a befektetők és a vállalkozások nem rendelkeznek egyértelmű iránymutatással arra vonatkozóan, hogy mely beruházások képviselnek többletértéket szociális szempontból.
Ez megnehezíti a szociálisan motivált tevékenységek finanszírozását az egészségügy, a szociális lakhatás, a szociális szolgáltatások stb. terén; 51. javasolja, hogy az uniós intézmények és a tagállamok támogassák és finanszírozzák olyan képzési és oktatási kezdeményezések beindítását, amelyek előmozdítják az állami szervek és magánszervezetek kapacitásépítését a fenntartható fejlődési célokról szóló jelentések és stratégiai tervek kidolgozása és végrehajtása során; 52. hangsúlyozza, hogy az oktatás a pénzügyi lehetőségektől függetlenül alapvető jog, és javasolja az oktatás megvalósításáért felelős kormányzati szinteknek, hogy az iskolai tantervekbe – az óvodától az egyetemi szintig – vezessenek be több fenntartható fejlődési koncepciót; 53. javasolja egy olyan uniós intézményközi kommunikációs kampány beindítását, amely egyértelműen összekapcsolja a fenntartható fejlődési célok teljesítését a polgárok életminőségének javításával valamennyi területen;
(7) (8) (9)
OECD (2022), „The Sustainable Development Goals as a framework for COVID-19 recovery in cities and regions” [A fenntartható fejlődési célok alkalmazása a Covid19 utáni helyreállítás kereteként a városokban és a régiókban], OECD Regional Development Papers, 26. sz., OECD Publishing, Párizs.
OECD (2022), „The Sustainable Development Goals as a framework for COVID-19 recovery in cities and regions” [A fenntartható fejlődési célok alkalmazása a Covid19 utáni helyreállítás kereteként a városokban és a régiókban], OECD Regional Development Papers, 26. sz., OECD Publishing, Párizs.
Európai Bizottság, 2022, Eurobarometer: EU SMEs working towards sustainability, https://single-market-economy.ec.europa.eu/news/eurobarometer-eu-smes-working-towards-sustainability-2022-03-28_en.